hotchpotch/miracl-hf-unified huggingface dataset:
Kölninvesi
Kölninvesi eli Eau de Cologne, yleisnimenä eau de cologne, on perinteikäs ja etenkin miesten suosima hajuvesi. Sen kehitti vuonna 1709 Kölnissä italialainen Giovanni Maria Farina, joka nimesi hajuveden asuinkaupunkinsa mukaan ja alkoi myydä sitä luksustavarakaupassaan.
Alkuperäistä kölninvettä nykyisin suositumpaa on kölniläisen Wilhelm Mühlensin vuonna 1792 luoma jäljitelmä Eau de Cologne 4711. Merkin on omistanut vuodesta 2006 lähtien saksalainen Mäurer+Wirtz.
Kölninvedessä on useita pääainesosia, kuten bergamottia, rosmariinia ja laventelia. Alkuperäisen kölninveden tarkka kaava on säilynyt vuosisatojen ajan samana ja on vain harvojen, kuten Farinan suvun jäsenten tiedossa.
Eau de cologne (pienillä alkukirjaimilla) on myös yleisnimi, joka tarkoittaa mitä tahansa hajuvettä, jossa tuoksutiivisteen osuus on noin 2–5 %.
Böömin ja Määrin protektoraatti
Böömin ja Määrin protektoraatti (, ) oli natsi-Saksan etninen protektoraatti, joka perustettiin 15. maaliskuuta 1939, kun Saksa valtasi Tšekkoslovakian Tšekin-puoleisen osan, entiset Itävallan keisarikunnan Böömin ja Määrin provinssit. Sudeettialueet eli rajaseudut, joissa enemmistö väestöstä oli etnisesti saksalaista, oli jo sitä ennen liitetty suoraan Saksaan. Böömin ja Määrin protektoraatin pinta-ala oli 48 925 neliökilometriä (vuonna 1940) ja vuoden 1939 väkiluku oli 7 380 000. Protektoraatti lakkasi olemasta toukokuussa 1945 Saksan antautuessa toisen maailmansodan lopussa.
Böömi ja Määri julistettiin Saksan protektoraateiksi ja niille asetettiin valtakunnanprotektoriksi ("Reichsprotektor") vapaaherra Konstantin von Neurath. Viimeinen Tšekkoslovakian presidentti Emil Hácha säilytti nimellisesti asemansa valtion presidenttinä, mutta saksalaiset ottivat haltuunsa ministeriöitä vastanneet osastot ja pieniä kontrollitoimistoja perustettiin paikallisesti. Gestapo otti hoitoonsa poliisitoimen. Juutalaiset erotettiin viroistaan ja puolueet kiellettiin.
Väestö ja teollisuus asetettiin Saksan sotaponnistelujen käyttöön ja kulutustavaroille asetettiin tiukka säännöstely.
28. lokakuuta 1939, Tšekkoslovakian itsenäisyyspäivänä, seurasi mielenosoituksia ja 15. marraskuuta niissä loukkaantuneen opiskelijan Jan Opletaln kuolema laukaisi opiskelijalevottomuuksia. Tämän jälkeen pidätettiin 1 800 opiskelijaa ja opettajaa sekä lukuisia poliitikkoja, kaikki yliopistot suljettiin, opiskelijajohtajat teloitettiin ja satoja lähetettiin keskitysleireille.
Talvella 1941 komento koveni, kun Reinhard Heydrich nimitettiin valtakunnanprotektoriksi. Hänen johdollaan hallitus uudistettiin, pääministeri Alois Eliáš teloitettiin ja kaikki tšekkien kulttuurijärjestöt lakkautettiin ja juutalaisten siirto keskitysleireille järjestettiin. Heydrich salamurhattiin partisaani-iskussa 4. kesäkuuta 1942, minkä jälkeen protektoriksi tuli kenraalieversti Kurt Daluege, joka määräsi kostoksi Lidicen ja Ležákyn kylien tuhoamisen. Vuonna 1943 sotaponnisteluja kiihdytettiin ja 30 000 työläistä siirrettiin työhön Saksaan ministeri Karl Hermann Frankin johdolla. Kaikki sotateollisuuteen liittymätön teollisuus kiellettiin.
Jacobstads Wapen
Jacobstads Wapen () on kaksimastoinen kaljaasi, Pietarsaaressa vuosina 1988-1994 rakennettu kopio 1700-luvulla rakennetusta samannimisestä kaljaasista. Se on rakennettu ruotsalaisen sotalaiva-arkkitehdin Fredrik Henrik af Chapmanin vuodelta 1755 peräisin olevien piirustusten mukaan.
"Jacobstads Wapen" rakennettiin Pietarsaaren Vanhassa Satamassa talkootyönä ja perinteisiä käsityömenetelmiä käyttäen. Aluksessa on kuitenkin myös modernit koneet ja turvallisuusjärjestelmät. Alus on rekisteröity matkustaja-alukseksi erikoiskäyttöä varten. 1700-luvulla Chapmanin piirustusten mukaan rakennettiin noin 30 alusta. Alkuperäinen alus myytiin Amsterdamissa.
"Jacobstads Wapen" on ollut Pietarsaaren kaupungin uusi symboli, ja sen valmistuminen oli kaupungissa merkittävä tapahtuma, mutta se on kokenut myös taloudellisia vaikeuksia. Alus otti osaa Pietarin kaupungin 300-vuotisjuhliin vuonna 2003. Vuonna 2005 havaittiin, että osa aluksen puurakenteista on rapistunut, ja alus odottaa korjausta.
Japaninpaperi
Japaninpaperi eli washi (), tai wagami, on tietynlainen käsintehty paperi, jota valmistetaan Japanissa. Tyypillisesti washi valmistetaan gambi-puun kuoren, mitsumata-pensaan tai silkkiäispuun (mulperipuu) kuiduista, mutta myös bambua, hamppua, riisiä ja vehnää käytetään. Washi on tyypillisesti kestävämpää kuin tavallinen paperi.
Washilla on useita perinteisiä käyttötarkoituksia, kuten origami (paperintaittelu), shodō (kalligrafia) ja ukiyo-e. Sitä on käytetty myös jokapäiväisissä esineissä kuten vaatteissa, leluissa, šinto-pappien asuissa ja Buddha-patsaissa. Talviolympialaisissa 1998 voittajille annetut seppeleet oli valmistettu washista.
Paperi keksittiin Kiinassa Han-dynastian aikaan. Japanilaisille se esiteltiin ensimmäisen kerran 250-luvun aikoihin, jolloin sitä ryhdyttiin tuomaan maahan. Japanilainen paperinvalmistus pääsi aluilleen vasta 500-luvulla. Taitoa harjoitettiin pienimuotoisesti vuoteen 610 asti, jolloin korealainen munkki Doncho saapui Korean kuninkaan käskystä Japaniin. Musteen ja paperin hyvin tunteva oppinut sysäsi japanilaisen paperinvalmistustaitoa eteenpäin, ja pian se yleistyi maanlaajuisesti.
Kiinalaiseen tyyliin valmistettu paperi oli kuitenkin japanilaisten mieltymyksiin liian haurasta, ja kysyntä kestävämmälle, pidempään säilyvälle paperityypille syntyi. Kasvien kuiduista valmistettu paperi, washi, kattoi nämä vaatimukset, ja kohosi käytetyimmäksi paperilaaduksi. Vahvakuituiset kasvit olivat Japanissa hyvin yleisiä, joten washin valmistus oli edullisempaa kuin kiinalaisen paperin, mikä edelleen lisäsi washin suosiota.
Tarpeeksi jalostamalla lähes mikä tahansa heinäkasvi tai puu voidaan muuttaa washiksi. Valmistusaineen mukaan kolme yleisintä washi-tyyppiä ovat:
David Albelda
David Albelda Aliqués (s. 1. syyskuuta 1977 Alzira, Valencian maakunta, Espanja) on espanjalainen jalkapalloilija, pelipaikaltaan keskikenttäpelaaja.
Albelda aloitti ammattilaisuransa Valencian B-joukkueessa kaudella 1995–1996. Kaudet 1996–1997 ja 1998–1999 hän pelasi lainassa Villarrealissa. Sittemmin hän kuului Valencian edustusjoukkueen kokoonpanoon yhtäjaksoisesti vuodesta 1999 aina vuoteen 2013 ja oli aikanaan myös joukkueen kapteeni. Hänen suurimmat saavutuksensa seurajoukkuetasolla ovat Primera Divisiónin mestaruus vuosilta 2002 ja 2004 sekä Mestarien liigan toinen sija vuosilta 2000 ja 2001.
Espanjan maajoukkueessa Albelda teki ensiesiintymisensä 5. syyskuuta 2001 Liechtensteinia vastaan. Arvokilpailuissa hän on pelannut kaksi ottelua vuoden 2002 MM-kilpailuissa, kolme vuoden 2004 EM-kilpailuissa ja kaksi vuoden 2006 MM-kilpailuissa. Junioritasolla Albelda edusti maataan vuoden 1997 nuorten maailmanmestaruuskilpailuissa ja vuoden 2000 kesäolympialaisissa, joista jälkimmäisessä Espanjan joukkue voitti hopeaa.
AVG AntiVirus
AVG AntiVirus on tšekkiläisen tietoturvayhtiö AVG Technologiesin (entinen "Grisoft") valmistama virus- ja haittaohjelmientorjuntaohjelmisto. Siitä on julkaistu myös maksuton, vain yksityiskäyttöön tarkoitettu ominaisuuksiltaan rajallisempi versio. Se on saatavilla Windows-, Linux-, macOS- ja FreeBSD-alustoille.
Heinäkuussa 2016 Avast! osti AVG:n 1,3 miljardilla dollarilla.Ilmaisversio julkaistaan englanninkielisenä.
Vuonna 2014 TomsGuiden testeissä AVG:n AntiVirus FREE valittiin parhaana Windows 8/8.1-alustojen ilmaisena virustorjuntaohjelmana.
Ken Ito
Ken Ito (s. 1965) on japanilainen säveltäjä.
Ken Ito valmistui Tokion Yliopistosta sekä Fysiikan että Yleiskulttuurin laitoksilta. Opiskelujen jälkeen hän työskenteli taiteellisena johtajana ooppera Monon produktiossa The Tale of Gengi (Y.T Matsudaira).
Ken Ito on toiminut kapellimestarina Yhdysvalloissa, Japanissa ja Tanskassa. Hänen töitään on esitetty ainakin Japanissa, Suomessa, Itävallassa, Yhdysvalloissa ja Englannissa. Ken Iton tunnetuin sävellys on Cosmostrophe vuodelta 1993.
Americana (kulttuuri)
Americana on ylimalkainen käsite, joka tarkoittaa sellaisia kulttuuri-ilmiöitä, joiden katsotaan olevan aidosti yhdysvaltalaisia, ja joiden usein ajatellaan symboloivan Yhdysvaltojen historiaa, kulttuuria ja erityislaatuisuutta.
Yhtä lailla baseball, Teräsmies kuin omenapiirakkakin voidaan nähdä esimerkkeinä americanasta.
Populaarimusiikissa americanaa edustavat varsinkin folkmusiikki, perinteinen jazz ja blues sekä folk rock.
Americana-musiikkia edustavat muun muassa Bill Frisell ja Rosanne Cash.
HTML-editori
HTML-editori on ohjelma, jolla luodaan verkkosivuja. Editorilla joko kirjoitetaan HTML-koodia tai sitä käytetään tavallisen tekstieditorin tapaan ja lisätään tarvittavat muotoilut, jotka editori muuntaa HTML-koodiksi.
Vaikka verkkosivulle voi kirjoittaa HTML-kieltä millä tahansa tekstieditorilla, erikoistuneet HTML-editorit tarjoavat työskentelyä helpottavia työkaluja ja lisäominaisuuksia. Useilla HTML-editoreilla voi luoda verkkosisältöjä hyödyntäen myös läheisesti HTML-koodiin liittyviä teknologioita, kuten CSS, XML ja JavaScript tai ECMAScript. Osa HTML-editoreista voi myös pitää yhteyttä ulkoisten nettipalveluiden kanssa FTP:n ja WebDAV:n avulla tai hyödyntää niitä versionhallintajärjestelmissä, kuten CVS:ssä tai Subversionissa.
HTML-editoreita ovat mm. Adobe Dreamweaver, HTML-Kit, Notepad++, Nvu ja KompoZer.
Parantaja
Parantaja on henkilö, joka tunnetaan varsinkin ihmisten fyysisten tai psyykkisten ongelmien parantamisesta. Nykyisin parantajiksi kutsutaan myös erilaisiin näennäistieteellisiin parannusmenetelmiin ja uskomuslääkintään erikoistuneita.
Parantajia on ollut lähes kaikilla muinaisilla kansoilla, ja niitä on edelleen monilla luonnonkansoilla. Tiukasti modernin lääketieteen käytännöillä parantavia ihmisiä ei yleensä kutsuta parantajiksi, vaan esimerkiksi lääkäreiksi. Historiallisesti ei kuitenkaan aina voida vetää selvää rajaa siihen, ketä voi kutsua parantajaksi ja ketä esimerkiksi lääkäriksi. Myös lääketiede on entisaikaan turvautunut osittain erilaisiin uskomuksiin. Vielä nykyisinkin varsinkin länsimaiden ulkopuolella monet lääkärit ja terveysalan ihmiset käyttävät lääketieteellisten keinojen lisäksi myös uskomuslääkintää, ja toisaalta jotkut parantajat ovat ottaneet käyttöön myös lääketieteen keinoja. Luonnonkansojen ja heimoyhteiskuntien ulkopuolella merkittävästi parantajuutta on nykyisin monessa Aasian maassa, joissa paikalliset uskomuslääkinnän keinot ovat usein tarjolla rinnakkain länsimaisen lääketieteen kanssa.
Parantajia on ollut erilaisia. Useat ovat kuitenkin olleet lähinnä "henkiparantajia", jotka käsittävät monet mielen ja ruumiin ongelmat henkiolentojen tai taikuuden aiheuttamiksi. Henkiparantaminen on usein ollut sitä, että ihmiseen tunkeutunut vihamielinen henkiolento on pyritty poistamaan ihmisestä, tai ihmisestä karannut henkiolento, kuten sielu, on pyritty palauttamaan ihmiseen.
Videoeditointi
Videoeditointi on videoiden leikkaamista eli otosten järjestämistä esityskelpoiseen muotoon. Perinteisessä lineaarisessa editoinnissa kuvia "leikattiin" haluttuun järjestykseen kopioimalla niitä nauhalta toiselle. Epälineaarinen editointi on syrjäyttänyt lineaarisen editoinnin, jolloin leikattavia kohtia ei erikseen tarvitse hakea kuvanauhalta, vaan kaikki videomateriaali sijaitsee tietokoneen kovalevyllä ja on sieltä suoraan editoitavissa aikajanalle (). Videoeditointi on nopeutunut ja helpottunut epälineaarisen editoinnin myötä videonmuokkausohjelmien käytöllä.
Videoeditoinnin kuluttajakäytössä on kaksi hallitsevaa formaattia: Digital Video eli DV ja teräväpiirtovideoformaatti HDV. Oikealla kuvauskalustolla näillä formaateilla voidaan tuottaa kuvamateriaalia, jonka laadun myös yleisradioyhtiöt kelpuuttavat. DV- ja HDV-formaatteja tukevat lähes kaikki nykyiset videoeditointiohjelmat. Ammattilaisten käyttämiä ohjelmistoja ovat Adobe Premiere Pro (Adobe), Avid Media Composer (Avid) tai Final Cut Pro (Apple) ohjelmia leikkauksessa.
Luettelo kaksoistähdistä
Luetteloon kaksoistähdistä on koottu tietoja kaksoistähdistä, joita on huomattava osa kaikista tähdistä.
Moni tunnettu tähti on kaksoistähti, esim. Alfa Centauri,
Beta Cygni eli Albireo, Epsilon Lyrae, Mizar, Castor, Sirius ja Procyon.
Pohjoisella tähtitaivaalla:
Eteläisellä tähtitaivaalla:Kaikki koordinaatit ovat vuoden 2000 eepokin mukaan.
Kiertoajan mukaisessa järjestyksessä:
Rekuperaattori
Rekuperaattori on lämmönsiirrin, joka toimii vuoroittaisella periaatteella. Ensin lämmin kaasu täyttää kennoston tai rakenteen, jossa on paljon seinäpintaa. Lämpö siirtyy seiniin. Tämän jälkeen jäähtynyt kaasu poistuu ja tilalle tulee kaasu, joka halutaan lämmittää. Kylmään kaasuun lämpö siirtyy seinämistä. Rekuperaattorissa sekoittuvat aina jonkin verran poistuva ja tuleva kaasu. Rekuperaattoreita käytetään esimerkiksi lämpövoimakoneissa tehokkuuden parantamiseen, metallurgisissa prosesseissa ja joissakin lämmöntalteenottolaitteissa LVI-tekniikassa.
Rekuperaattori kaasuvoimalaitoksessa
Kaasuvoimalaitoksen rekuperaattori on tyypiltään levy- tai putkilämmönsiirrin. Kaasuvoimalassa rekuperaattori joutuu kestämään korkeaa painetta sekä lämpötilaa (500-700 °C). Rekuperaattoria käytetään hyötysuhteen nostamiseen. Polttokammiosta tulevien pakokaasujen lämpöä otetaan talteen rekuperaattorilla, ja lämpö käytetään ahtimesta tulevan ilman lämmittämiseen. Aina rekuperaattorin asentaminen ei kuitenkaan ole kannattavaa. Itse laite ja sen tarvitsemat putkistot voivat tulla kalliimmaksi kuin parantuneen hyötysuhteen avulla saatava säästö. Lisäksi rekuperaattori aiheuttaa prosessiin painehäviötä.
Rekuperaattorin hyvyyttä kuvataan rekuperaatioasteella
formula_1, missä T2' on lämpötila rekuperaattorin jälkeen, T2 on lämpötila ahtimen jälkeen ja T4 on lämpötila turbiinin jälkeen.
Epsilon Lyrae
Epsilon Lyrae (ε Lyrae, ε Lyr) on tunnettu kaksinkertainen kaksoistähti Lyyran tähtikuviossa. Tähteä sanotaan monesti εε tai ε, Lyraeksi. Tähtien etäisyys maasta on 162 valovuotta.
Varaukset
Varaukset eli varat eli varaussanat olivat suomalaisessa kansanperinteessä loitsuja, joilla suojeltiin etukäteen mahdollisilta vaikeuksilta ja uhilta. Varauksilla haettiin suojelusta erityisesti yliluonnollisia uhkia vastaan. Varauksia luettiin eli lausuttiin tai laulettiin usein lähtiessä, kuten lähtiessä aviopuolisoksi, sotaan tai metsästämään.
Varoilla suojeltu ihminen (tai eläin tai esine) oli "varattu". Erityisen paljon varoja tunteva oli "varaväkevä". Kalevalaisessa runoudessa esimerkiksi Antero Vipunen on varaväkevä. Hänestä sanottiin:
East London
East London (afrikaansiksi Oos-Londen, xhosaksi Imonti) on kaupunki Etelä-Afrikassa, Intian valtameren rannikolla.
Se on Buffalo Cityn kunnan keskus.
Siellä on noin 270 000 asukasta, koko Buffalo Cityn alueella yli 750 000 asukasta. Kaupunki sai alkunsa brittiläisestä Fort Glamorganin linnoituksesta, joka valmistui vuonna 1847. Nykyisin autoteollisuus on East Londonin suurimpia työllistäjiä.
Luonnonsuojelualue
Luonnonsuojelualue on alue, jonka käyttöä on rajoitettu, koska tarkoitus on turvata luonnon monimuotoisuutta. Luonnonsuojelualue voi olla luonnonpuisto, puisto tai muu alue. Luonnonsuojelualueiden erityiset säännöt ja rajoitukset varmistavat tiettyjen eliölajien ja koko puiston säilymisen, kuten esimerkiksi tarkasti merkityt kulkureitit tai polut sekä usein myös pyöräilykielto alueella.
Luonnonsuojelualueiden rajoitukset vaihtelevat suuresti eri maissa. Esimerkiksi Afrikassa on riistansuojelualueita (game reserve) joissa myös metsästys on sallittua tietyin rajoituksin. Pohjoismaissa kansallispuistot ovat valtion maata, luonnonreservaatit voivat olla yksityismaallakin. Alueita luodaan paitsi luontoarvojen, myös virkistyskäytön turvaamiseksi. Englannissa kansallispuistot ovat hyvin laajoja, niihin voi sisältyä kokonaisia kyliä, ja kauneusarvot ja virkistys ovat niissä pääosassa.
Luonnonsuojelualueiden käyttörajoitukset voivat vaihdella. Rajoitukset mainitaan erikseen alueen rauhoituspäätöksessä. Joillakin luonnonsuojelualueilla esimerkiksi koiran ulkoiluttaminen kytkettynä on sallittua niillä poluilla ja alueilla, joilla liikkuminen on muutenkin sallittua. Toisaalta joillakin luonnonsuojelualueilla koiran ulkoiluttaminen kytkettynäkin on kiellettyä.
Suomen luonnonsuojelulaki (20.12. 1996/1096) määrittää Suomessa luonnonsuojelualueiksi luonnonpuistot, kansallispuistot ja muut luonnonsuojelualueet, joihin kuuluvat esimerkiksi soidensuojelualueet. Näistä luonnonpuistoissa on tiukimmat rajoitukset. Lisäksi Suomessa on nimetty 156 valtakunnallisesti arvokasta maisema-aluetta. Maisema-alue on kansallispuistoa lievempi suojelun muoto.
Armenia Eurovision laulukilpailussa
Armenia on osallistunut Eurovision laulukilpailuun vuoden 2006 kisoista lähtien. Maan paras sijoitus on neljäs sija, jonka se on saavuttanut Belgradissa 2008 ja Kööpenhaminassa 2014. Ensimmäisellä viidellä osallistumisellaan Armenia pääsi joka vuosi kymmenen parhaan joukkoon, mutta vuosina 2011 ja 2018 maa karsiutui jo semifinaalivaiheessa. Lisäksi vuonna 2013 sijoitus oli vasta 18.
Maa jättäytyi pois kilpailuista vuonna 2012. Syynä pois jäämiseen oli että Armenian kanssa kiistassa oleva maa Azerbaidžan isännöi 2012 vuoden kilpailut. Seuraavana vuonna Armenia osallistui jälleen Euroviisuihin.
Armenia on käyttänyt kappaleissaan kolme kertaa armenian kieltä englannin lisäksi. Vuonna 2018 kappale oli kuitenkin kokonaan armenian kielellä.
Vuonna 2003 EBU:ssa päätettiin muuttaa laulukilpailun rakennetta. Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Kansainvälisessä finaalissa suora finaalipaikka on edellisenä vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Ne valtiot, jotka eivät päässeet suoraan finaaliin, kilpailevat finaalipaikasta semifinaalissa. 10 parhaiten menestynyttä valtiota semifinaalissa pääsevät finaaliin.
Vuonna 2008 päätettiin ottaa käyttöön kahden semifinaalin järjestelmä, jossa suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot taistelevat finaalipaikasta kaksiosaisessa semifinaalissa, joista jatkoon pääsee yhteensä 20 maata.
Vuonna 2016 otettiin käyttöön uusi pisteidenlaskujärjestelmä, jolla halutaan pitää jännitys loppuun asti. Ennen vuotta 2016 voittaja saattoi selvitä jo hyvin varhaisessa vaiheessa pisteidenlaskua. Tämän ja usein moititun pisteiden vääristymisen takia haluttiin antaa molemmille äänestysryhmille täysin oma valta, joten pisteet jaettiin. Uudessa systeemissä jokaisen osallistujamaan raadit antavat pisteet 1-8, 10 ja 12. Sen jälkeen puhelinäänet julistetaan könttäsummina. Näin ollen voittaja selviää vasta kun eniten puhelinääniä saanut maa saa pisteet.
Ainoastaan finaalissa annetut pisteet näkyvät taulukossa. Vuosina 2011 ja 2018 Armenia ei selviytynyt finaaliin, mutta sai äänestää niissä. Vuonna 2012 maa ei osallistunut kilpailuun.
Ainoastaan finaalissa annetut pisteet näkyvät taulukossa. Vuosina 2011 ja 2018 Armenia ei selviytynyt finaaliin. Vuonna 2012 Armenia ei osallistunut kilpailuun. Vuodesta 2004 lähtien myös semifinaaleissa karsiutuneet maat ovat voineet äänestää finaalissa.
Kipinä (lehti)
Kipinä on Petroskoissa ilmestyvä lasten ja varhaisnuorten lehti, jossa on sisältöä suomeksi, vepsäksi, aunuksenkarjalaksi ja varsinaiskarjalan vienankarjalan murteella. Kuukausilehtenä se on ilmestynyt vuodesta 1986. Päätoimittajana on vuodesta 2010 Natalia Denisova. Lehteä kustantaa Periodika-kustantamo.
Vuonna 2006, jolloin lehdellä on 20-vuotisjuhlavuosi, lehden levikki on 1 000 kappaletta. Tavallisesti levikki on 700–800 kappaletta. Suomeen tulee vain yksi tilaus.
Kipinän historia alkaa vuodesta 1932, jolloin se perustettiin Leningradissa Pioneeri-nimisenä. Maassa julkaistiin Lokakuun vallankumouksen jälkeisinä vuosina parhaimmillaan yli 20 suomenkielistä julkaisua.
Ensimmäinen päätoimittaja oli Yrjö Karppanen. Kipinää julkaistiin kaksi kertaa kuukaudessa kahden vuoden ajan.
Uudelleen Kipinä syntyi karjalaisen kirjailijan Jaakko Rugojevin aloitteesta vuonna 1986. Kipinän tavoite tuolloin oli julkaista karjalaisten ja suomalaisten kirjailijoiden lapsille suunnattuja teoksia. Päätoimittajana aloitti Viktor Husu.
Vuonna 1989 lehdellä oli 8 000 tilaajaa. Neuvostoliiton hajottua levikki romahti muun muassa Virossa ja Suomessa.
Vuonna 1992 lehden kohtalo oli vaakalaudalla, kun koko toimitus irtisanoutui ammattiväen ja aineistopulan takia. Vuonna 1993 Viktor Paaso perusti lehden uudelleen, ja vuonna 1994 kustantaja vaihtui. Päätoimittajaksi tuli Jaakko Rugojevin tytär Nina Rugojeva. Vuosina 1997–2005 päätoimittajana oli Irina Kurilo, hänen jälkeensä Elina Byrkland ja vuodesta 2010 Natalia Denisova.
Lombard Street
Lombard Street on katu San Franciscon kaupungissa Yhdysvalloissa.
Lombard Street on itä–länsi-suunnassa kulkeva katu, jonka toinen pää on Presidiossa ja toinen pää Embarcaderolla. Katu kulkee Cow Hollow:n, Russian Hillin ja Telegraph Hillin alueiden läpi ja on noin kahdentoista korttelin matkalla osa U.S. Route 101 -tietä.
Lombard Street tunnetaan parhaiten kadun kiemuraisesta osasta, joka kulkee Russian Hillin kaupunginosassa Hyde Streetin ja Leavenworth Streetin välissä. Noin neljänsadan metrin katuosuus on turistinähtävyys, joka koostuu kahdeksasta peräkkäisestä neulansilmämutkasta. Kadun mutkaisen osan varrella on kukkaistutuksia.
Neulansilmämutkat keksi kiinteistönhaltija Carl Henry ja ne toteutettiin Lombard Streetille vuonna 1923. Katu sijaitsee osittain rinteessä, jonka nousukulma on 27%, joten 1920-luvun autojen oli miltei mahdotonta nousta katua suoraan ylös. Katu oli myös vaarallinen jalankulkijoille. Nykyään jalankulkijoille on kaitein varustetut portaat molemmin puolin katua.
Neulansilmämutkien kohdalla ajoneuvojen nopeusrajoitus on edelleen alle 10 km/h (5 mailia/h). Mutkien kohdalla Lombard Street on yksisuuntainen, liikenne etenee itään (alamäkeen) ja katu on päällystetty tiiliskivillä.
Sitoutumattomien maiden liike
Sitoutumattomien maiden liike (Non-Aligned Movement; NAM) on nykyisin 118 valtion järjestö, joka perustettiin kylmän sodan aikana vastineeksi lännen ja idän sotilasblokeille. Suurin osa sen jäsenistä on kehitysmaita. Sitoutumattomat maat edustaa 2/3 YK:n jäsenvaltiosta ja 55 % maailman väestöstä.
Sitoutumattomien maiden perustajiin kuuluivat Josip Broz Tito, Jawaharlal Nehru, Gamal Abdel Nasser, Kwame Nkrumah ja Sukarno.
NAM perusti 2006 NNN (NAM News Network) -uutistoimiston, joka aloitti 27. kesäkuuta 2006, koska järjestön mukaan länsimainen media on menettänyt luotettavuutensa Irakin sodan vuoksi. NNN toimii Malesian Bernama-uutistoimiston alaisuudessa.
Vuonna 2006 sitoutumattomat maat kokoontuivat Havannassa, jossa Kuuban Fidel Castro valittiin liikkeen puheenjohtajaksi. Castro ei kuitenkaan osallistunut kokoukseen jouduttuaan aiemmin leikkaukseen ja tapasi vain muutamia vieraita sairaalassa. Hänen sijaisenaan on virkaatekevä presidentti Raúl Castro.
Kokouksessa tuomittiin Israelin suhteeton voimankäyttö Libanonia kohtaan ja tuettiin Irania sen ydinohjelmassa. Monet kokousvieraat myös arvostelivat Yhdysvaltain ulkopolitiikkaa. Pakistan ja Intia sopivat aloittavansa uudelleen rauhanneuvottelut.
Muroleen kanava
Muroleen kanava on Ruovedellä sijaitseva kanava, joka yhdistää kanavan yläpuolisen Paloveden ja alapuolisen Vankaveden vesiyhteydellä toisiinsa. Kanava on 315 metriä pitkä ja sitä on rakennettu vuosina 1852–1854. Kanavan kautta liikennöi mm. SS Tarjanne. Kanavan kupeessa on laivalaituri, jossa Tarjanne pysähtyy aikataulun mukaisesti matkalla Tampereelta Ruovedelle ja Virroille tai päinvastoin. Muroleen kanavan ylittävä yhdystie 3382:n silta on tyypiltään kääntösilta.
Alueella on leiriytymismahdollisuus. Lähellä kanavaa on Murolekoskella asuneen ja taidemaalanneen Ellen Thesleffin muistokilpi graniittikivessä. Kanavalla on kuvattu vuonna 1956 ensi-iltansa saanut, Matti Kassilan ohjaama elokuva Elokuu.
G77
G77 eli 77 maan järjestö Yhdistyneissa kansakunnissa ("Group of 77 at the United Nations") on löyhä kehittyvien maiden järjestö, joka edistää jäsentensä taloudellisia etuja ja parantaa niiden neuvotteluvoimaa YK:ssa. Järjestöön kuului alun perin 77 valtiota, mutta nykyisin siinä on 130 jäsentä.
G77 perustettiin 15. kesäkuuta 1964 77 maan yhteisellä julistuksella Yhdistyneiden kansakuntien kauppa- ja kehitysjärjestön (UNCTAD) konferenssissa Genevessä. Ensimmäinen tapaaminen oli Algerissa 1967, jossa hyväksyttiin Algerin peruskirja ja perustettiin pysyvät organisaatiot.
G77:n toiminta rahoitetaan jäsenvaltioiden lahjoituksilla.
East Sussex
East Sussex, Itä-Sussex, on kreivikunta Kaakkois-Englannissa, Englannin kanaalin rannalla. Se on saanut nimensä sakseilta, joka hallitsivat aluetta 400-luvulla roomalaisten lähdettyä. Se muodostaa puolet Sussexin historiallisesta kreivikunnasta.
Kreivikunnassa on hiukan yli puoli miljoonaa asukasta, ja sen pinta-ala on 1 725 neliökilometriä. Tärkein työllistäjä on palvelusektori, jossa vuonna 2007 työskenteli 85 % työvoimasta. Maanviljelysmaa ei ole kovin hedelmällistä, joten sitä käytetään lähinnä laitumena.
Alueen maisemalle ovat tyypillisiä jyrkät kalkkikiviset rantakalliot. Kaupungit sijaitsevat rantakaistaleella hallinnollista keskusta Lewesiä lukuun ottamatta. Lännestä itään rannikkokaupungit ovat
Another World (videopeli)
Another World (julkaistu nimellä "Out of this World" Pohjois-Amerikassa ja nimellä "Outer World" Japanissa) on Delphine Softwaren vuonna julkaisema toimintaseikkailupeli.
Peli oli käytännössä yhden miehen, Eric Chahin, projekti. Peli julkaistiin alun perin Amiga 500:lle ja Atari ST:lle, mutta käännettiin myöhemmin useille alustoille, mukaan lukien MS-DOS, SNES ja Sega Mega Drive. Peli muistetaan erityisesti elokuvamaisesta otteestaan ja omintakeisesta graafisesta tyylistään, jossa käytettiin 2D-tasoloikkapelille tuolloin epätavanomaista polygonigrafiikkaa.
Pelin päähahmo on fyysikko Lester Knight Chaykin, joka antimateriakokeen yhteydessä sattuneen onnettomuuden seurauksena tempautuu tuntemattomaan rinnakkaisulottuvuuteen. Pelaajan ohjastaman Chaykinin pääasiallisena tehtävänä on pysyä hengissä oudossa ja vihamielisessä maailmassa.
Pelille on julkaistu jatko-osa "Heart of the Alien", joka ei kuitenkaan ole Chahin käsialaa, eikä sitä yleisesti pidetä "virallisena" jatkona pelin tarinalle. Sen sijaan Delphine Softwaren myöhemmin julkaisemien "Flashbackin" ja "Fade to Blackin" on usein katsottu olevan epäsuoraa jatkoa Another Worldille elokuvamaisuutensa ja samantyyppisen toiminnan takia, vaikkei niillä tarinallisesti olekaan yhteyksiä Another Worldiin. Lisäksi Eric Chahi ei ole ollut niidenkään kehityksessä mukana.
Vuonna pelistä on julkaistu uusintaversio "15th Anniversary".
Vuonna pelistä on julkaistu uusintaversio "20th Anniversary" muun muassa Microsoft Windowsille ja PlayStation 4:lle.
Uudisversiossa on entistä tarkemmat grafiikat mutta ei muita oleellisia muutoksia.
Sotungin lukio
Sotungin lukio on Itä-Vantaan Hakunilan kaupunginosassa, Hakunilan urheilupuiston pohjoislaidalla sijaitseva liikuntapainotteinen lukio. Siellä on noin 30 opettajaa ja 450 opiskelijaa.
YO-kirjoituksissa koulusta kirjoitti esimerkiksi keväällä 2013 yhteensä 89 ja keväällä 2015 kaikkiaan 108 ylioppilaskokelasta. Koulu sijoittui ylioppilaskirjoitustulosten perusteella lukiovertailussa näinä vuosina maan lukioiden keskikastiin. Aikuislukion (etälukion) noin kymmenen ylioppilaskokelaan perusteella laskettu sijoitus oli päivälukiota vaatimattomampi.
Koululla on usean urheilulajin valmentajia. Koulun valmennuslajeja ovat jalkapallo, jääkiekko, salibandy, tyttöjen koripallo, pesäpallo ja yleisurheilu. Moni Sotungin lukiossa valmennetuista urheilijoista on valittu lajinsa SM-joukkueeseen. Sotunki on menestynyt myös koulujen välisissä jalkapallo- ja salibandyturnauksissa useaan otteeseen. Sotungin lukio kuuluu pääkaupunkiseudun Urheiluakatemiaan (Urhea), joka tukee huippu-urheilijoita eri tavoin. Urheilun lisäksi koulu painottaa myös tietotekniikkaa ja viestintää. Lukion tiloissa onkin runsaasti tietokoneita sijoitettuna käytäville ja luokkiin ATK-luokan lisäksi. Opiskelijat voivat myös lainata digitaali- ja videokameroita ja kannettavia tietokoneita koulutöitä varten. Samassa rakennuksessa lukion kanssa toimivat myös Sotungin koulu (yläkoulu) ja Sotungin etälukio.
Sotungin etälukio on virtuaalinen lukio. Etälukion toimipiste sijaitsee Sotungin lukion yhteydessä. Etälukio tarjoaa tutkintotavoitteiset lukio-opinnot aikuisten valtakunnallisen opetussuunnitelman mukaisesti. Sotungin etälukiossa voi myös opiskella yksittäisiä kursseja.
Virtuaalilukiossa kurssi suoritetaan itsenäisesti oppikirjan avulla. Ohjeistus ja vuorovaikutus löytyvät Fronter-oppimisympäristöstä. Halutessaan opiskelija voi osallistua kurssien lähiopetuksiin.
Joustava, ajasta ja paikasta riippumaton etäopiskelu soveltuu erityisen hyvin sellaisille aikuisille, joilla ei syystä tai toisesta ole ollut mahdollisuutta muutoin suorittaa lukio-opintoja. Virtuaaliopiskelulla päivälukiolainen voi puolestaan nopeuttaa opintojaan tai kerrata jo suoritettuja kursseja. Ammatillista perustutkintoa suorittavat voivat suorittaa yksittäisiä lukiokursseja etälukiossa tai tähdätä ylioppilastutkintoon.
Sotungin etälukio on osa Sotungin lukion ja Vantaan toisen asteen avointa oppimisympäristöä. Etälukiotoiminnan taustalla on Suomi tietoyhteiskunnaksi -hanke ja siihen liittyvä opetushallituksen ja Yleisradion yhteinen kehittämissuunnitelma. Vantaan kaupunki haki vuonna 1999 Sotungin lukiolle Etelä-Suomen etäopetuksen kärkilukion tehtävää, joka toteutui samana vuonna. Sotungin etälukion opetus käynnistyi elokuussa 2001.
Tällä hetkellä Sotungin etälukiossa on noin 250 tutkintotavoitteista aikuisopiskelijaa ja noin sata päivälukiossa tai ammattioppilaitoksessa opiskelevaa opiskelijaa, jotka suorittavat etälukiossa yksittäisiä kursseja.
Tripping the Rift
Tripping the Rift on kanadalainen tietokoneanimoitu science fiction -televisiosarja. Se perustuu "Chris Moellerin" ja "Chuck Austenin" aikaisemmin internetissä julkaisemaan kahteen suosittuun animaatiopätkään.
Avaruus, meidän maailmankaikkeutemme tulevaisuudessa. Sarjan universumi pohjautuu pitkälti Star Trekiin, sillä se sisältää esimerkiksi hyperajon, ylös sädettämisen, säännöllisen ajassa matkustamisen, Konfederaation ja vulkanuslaiset. Useita elementtejä on silti lainattu muualta tai keksitty itse.
Uusi kansainvälinen talousjärjestys
Uusi kansainvälinen talousjärjestys (UKTJ) oli 1970-luvulla useiden kehitysmaiden hanke edistää intressejään maailmantaloudessa parantamalla vaihtosuhdettaan, lisäämällä kehitysapua, pienentämällä tariffeja lännessä sekä muilla keinoin. Hanke pyrittiin toteuttamaan YK:n UNCTAD (kauppa- ja kehitysjärjestö) kautta. Tarkoitus oli muuttaa maailmankauppajärjestelmää perustavasti siten, että länsimaiden asettama ja väitetysti niitä itseään hyödyttänyt Bretton Woods -järjestelmä korvattaisiin uudentyyppisellä kehitysmaita suosivalla järjestelmällä.
Julistus uuden kansainvälisen talousjärjestyksen perustamiseksi annettiin vuonna 1974, mistä myös hankkeen nimi on lähtöisin. Julistuksessa viitattiin laajasti moniin kauppaan, rahoitusmarkkinoihin, hyödykkeisiin ja velkoihin liittyviin asioihin. Näitä seurasi esitys keskusteluagendasta teollisuus- ja kehitysmaiden välille keskittyen siihen, että kehitymailla olisi paremmat osallistumismahdollisuudet maailmantalouteen, ja että ne hyötyisivät maailmantaloudesta entistä enemmän. Julistuksen ohessa otettiin käyttöön myös Toimintasuunnitelma ja peruskirja valtioiden taloudellisista oikeuksista ja velvollisuuksista.
1970- ja 1980-luvuilla kehitysmaat yrittivät ajaa UKTJ:tä ja sitä tukevia asioita YK:n yleiskokouksessa. Hankkeet jäivät usein kuitenkin lähinnä retoriikan tasolle ja UKTJ:n katsotaan hautautuneen viimeistään UKTJ:n taloutta säätelevän hengen vastaista politiikkaa kannattaneiden Ronald Reaganin, Margaret Thatcherin ja Helmut Kohlin tullessa länsimaiden johtoon. Joitakin kehitysmaiden läpisaamia osittain toimivana pidettyjä uudistuksia YK:ssa olivat Rajoittava business-käytäntönormisto (1980) sekä Yhteisrahasto hyödykkeille (1989).
Professori Harry Johnsonin mukaan tehokkain tapa auttaa köyhiä on siirtää varoja rikkailta köyhille. UKTJ:ssä annettaisiin monopolivoiman omaavien köyhien maiden puuttua näihin siirtoihin, mikä tyypillisesti haittaisi eniten muita köyhiä maita.
Hintojen määrääminen niiden luonnollisen tason yläpuolelle yleensä vähentää kyseisten hyödykkeiden kysyntää ja siten aiheuttaa työttömyyttä tuottajien piirissä. Lisäksi hintasääntelyn tuottama lisähintä ohjautuu tyypillisesti niille, jotka voivat päättää, kuka saa tuottaa, esimerkiksi hallituksille ja maanomistajille.
Tehokkain tapa kehitykseen olisi, että köyhien maiden hallitukset hallitsisivat luotettavalla ja ennakoitavalla tavalla ja antaisivat kansalaisilleen vapauden investoida. Myös vapaakauppa auttaisi köyhiä maita ja näiden tulisi luopua protektionismista.
Abdullah ibn Khalifa Al Thani
Šeikki Abdullah ibn Khalifa Al Thani (s. 1959, Doha) on Qatarin entinen pääministeri ja emiiri šeikki Hamad ibn Khalifa Al Thanin nuorempi veli.
Hän kävi koulua Qatarissa ja valmistui Sandhurstin sotilasakatemiasta Britanniassa joulukuussa 1976. Hän liittyi Qatarin asevoimiin ja eteni urallaan 1989 asti aina avustavaksi komentajaksi everstiluutnantin arvolla asti. Vuodet 1979–1989 hän oli Qatarin olympiakomitean johdossa.
17. heinäkuuta 1989 hänet nimitettiin sisäministeriksi, 1995 varapääministeriksi ja 29. lokakuuta 1996 sisä- ja pääministeriksi. Sisäministerin viran hän jätti tammikuussa 2001.
Hän puhuu hyvää englantia ja ranskaa.
Ruud Lubbers
Rudolphus Franciscus Marie (Ruud) Lubbers (7. toukokuuta 1939 Rotterdam – 14. helmikuuta 2018) oli Alankomaiden pääministeri vuosina 1982–1994. Moni piti konservatiivi Lubbersia Margaret Thatcherin ideologisena seuraajana; yksi hänen vaalilauseistaan kuului: "”Meer markt, minder overheid”" (). Pääministerikautensa jälkeen hän toimi UNHCR:n pääsihteerinä vuosina 2001–2005, jolloin hän erosi toimestaan seksuaalista häirintää koskevien syytösten aiheuttaman kohun takia.
Lubbers opiskeli taloustieteitä Rotterdamin Erasmus-yliopistossa ja oli ensimmäisen taloustieteen Nobelin saajan Jan Tinbergenin oppilas. Lubbers toimi 11. toukokuuta 1973 – 19. joulukuuta 1977 talousministerinä Joop den Uylin hallituksessa Katholieke Volkspartij'n (KVP), katolisen kristillisdemokraattisen puolueen, edustajana. Lubbers palasi parlamenttiin Van Agtin hallituksen aikana 1977, jolloin hänestä tuli kristillisdemokraattisen koalitiopuolue Christen Democratisch Appèlin (CDA) parlamenttiryhmän vanhempi varajohtaja. Vuonna 1982 pääministeri Dries van Agt ilmoitti, että hän ei jatkaisi kolmannelle pääministerikaudelle, ja Lubbersista tuli hänen seuraajansa. Lubbers toimi pääministerinä vuoteen 1994 asti ja oli näin Alankomaiden pitkäaikaisin pääministeri.
Lubbersin pääminsterikauden saavutuksia olivat merkittävä julkisen kulutuksen leikkaus, laaja-alaisten säätelyn purkamis- ja yksityistämisohjelmien käynnistäminen sekä Haagissa 1983 järjestetty suurmielenosoitus, joka vastusti Yhdysvaltain suunnitelmia sijoittaa ydinkärjillä varustettuja risteilyohjuksia Alankomaihin (suunnitelmasta luovuttiin Yhdysvaltain ja Neuvostoliiton aserajoitusneuvotteluiden vuoksi).
Pääministerikauden jälkeen Lubbers oli ehdokkaana Naton pääsihteeriksi, mutta Yhdysvallat käytti veto-oikeuttaan häntä vastaan. Vuosina 1995–2000 hän opetti globalisaatiotutkimusta Tilburgin yliopistossa Alankomaissa ja Harvardin yliopistossa Yhdysvalloissa.
1. tammikuuta 2001 Lubbersista tuli YK:n pakolaisjärjestö UNHCR:n yhdeksäs pääjohtaja. Lokakuussa 2003 hänen kolmivuotista toimikauttaan jatkettiin kahdella vuodella vuoden 2005 loppuun. Hän lahjoitti vuosittain noin 300 000 dollaria pakolaisjärjestölle tultuaan pääsihteeriksi 2001, mikä kattoi hänen 167 000 dollarin vuosipalkkansa ja matkakulut. Hän luopui toimestaan 20. helmikuuta 2005 seksuaalista häirintää koskevien syytösten takia.
Ratatouille
Ratatouille (ranskan sanasta "touiller" ’hämmentää’) on perinteinen ruokalaji Ranskan Provencen alueelta. Se on kuumana tai kylmänä nautittava vihannesmuhennos, joka voidaan tarjota pääruokana (riisin, perunoiden tai leivän kera) tai lisukkeena. Tomaatti on pääaines, muita aineksia ovat sipuli, kesäkurpitsa, munakoiso, paprika ja paikalliset yrtit, kuten basilika. Lisäksi tarvitaan oliiviöljyä.
Karhutunturi
Karhutunturi on 518 metriä korkea tunturi Sallan kunnan pohjoisosassa.
Tunturiin kulkee vaellus- ja moottorikelkkareitti. Reittien varrella on kota taukopaikaksi.
Vaasan lentoasema
Vaasan lentoasema () sijaitsee Vaasassa noin yhdeksän kilometriä kaupungin keskustasta kaakkoon. Vuonna 2018 lentoaseman kautta kulki lähes 316 000 matkustajaa.
Finavia on valinnut Vaasan lentoaseman vuoden lentoasemaksi vuosina 2005, 2008 sekä 2017.
Lentoaseman kiitotie 16/34 on 2 500 metriä pitkä. Aiemmin lentoasemalla on ollut myös toinen kiitotie, 11/29, mutta se on poistettu käytöstä. Lentoaseman laajennusta suunniteltiin ja työt alkoivat kesällä 2012. Lentoasemaa on sittemmin laajennettu, esimerkiksi lisättiin neljäs lähtöportti ja turvatarkastusta sujuvoitettiin. Kiitotien päällyste uusittiin kesällä 2015.
Vaasassa suunnitellaan pistoraidetta lentoasemalle, jotta lentoasemalle pääsisi junalla, tai junapysäkkiä Vanhaan Vaasaan. Seinäjokelaiset reittimatkustajat käyttävät Vaasan lentoasemaa, sillä Seinäjoen lentoasemalta ei harjoiteta reittiliikennettä. Matkaa Seinäjoelta on 74 kilometriä.
Selling England by the Pound
Selling England by the Pound on 1970-luvulla progressiivista rockia esittäneen Genesiksen viides studioalbumi, joka ilmestyi 1973. Se seurasi "Foxtrot"-levyä ja oli Peter Gabrielin kanssa tehdyistä levyistä kaupallisesti menestynein. Levy nousi kolmanneksi Britannian albumilistalla. Sitä myös pidetään yhtenä parhaimmista Genesis-levyistä.
Laulut käsittelivät Englannin mytologista menneisyyttä. Steve Hackettin kitarasoolo kappaleessa ”Firth of Fifth” esittelee hänen ainutlaatuisen kitaraäänensä parhaimmillaan. Samainen kappale esittelee myös Tony Banksin klassisen pianon inspiroitunutta soitantaa. ”Dancing With the Moonlit Knight” -kappaleen toistuva väliosa saattaa tuoda suomalaisille mieleen Ari Taskisen ja Pelle Miljoonan "Moottoritie on kuuma" -kappaleen.
Useat levyn kappaleista tulivat vuosiksi Genesiksen keikkaohjelmistoon, muun muassa "Firth of Fifth" ja "Cinema Show". Levyltä julkaistiin lyhennettynä versiona singleksi "I Know What I Like (In Your Wardrobe)". Siitä tuli yhtyeen ensimmäinen singlelistalle noussut levytys. Britannian listalla se saavutti sijan 17 huhtikuussa 1974.
Kaikki kappaleet: Tony Banks/Phil Collins/Peter Gabriel/Steve Hackett/Mike Rutherford
Akigumo
Akigumo () oli keisarillisen Japanin laivaston Yūgumo-luokan hävittäjä toisessa maailmansodassa. Alus oli ainoa luokkansa aluksista, joka oli palveluskäytössä sodan alkaessa.
"Akigumo" siirrettiin Trukille osaksi 1. hävittäjälaivuetta suojaamaan tammikuussa 1942 Rabaulin maihinnousua. Tämän jälkeen alus osallistui tukialusten suojaamiseen helmikuussa hyökättäessä Port Darwiniin ja Intian valtamerelle tehtyyn syöksyyn maalis-huhtikuussa.
Midwayn taistelun aikana alus muodosti yhdessä sisaralustensa "Makigumon", "Kazagumon" ja "Yūgumon" kanssa 10. hävittäjäviirikön. Laivaston uudelleenjärjestelyn yhteydessä viirikkö liitettiin 3. laivaston 10. hävittäjälaivueeseen. Viirikön mukana "Akigumo" osallistui Guadalcanalin maihinnousuun ja sitä seuranneeseen tukemisoperaatioon yhdessä 31. hävittäjäviirikön alusten "Naganami", "Takanami" ja "Makinami" kanssa. Nämä seitsemän alusta toimivat aktiivisesti Salomonin saarten alueella, suojaten saattueita ja saaria tulittavia raskaita yksiköitä. Osasto osallistui myös Santa Cruzin taisteluun, jonka aikana "Akigumo" yhdessä "Makigumon" kanssa upottivat vaurioituneen Yhdysvaltain laivaston tukialuksen "USS Hornetin".
"Akigumo" siirrettiin pohjoisemmaksi Tyynellä valtamerellä suojaamaan Kiskan evakuointia. Syyskuussa Salomonin saaria evakuoitaessa "Akigumo" yhdessä "Yūgumon", "Kazagumon" sekä kolmen muun hävittäjän kanssa taisteli Yhdysvaltain laivaston hävittäjien kanssa.
"Akigumoon" osui 1. huhtikuuta 1944 "USS Redfinin" (SS-272) laukaisema torpedo, joka upotti aluksen 55 kilometriä kaakkoon Zamboangan niemimaasta, Filippiineillä.
Hamad ibn Khalifa al-Thani
Šeikki Hamad ibn Khalifa Al Thani (, s. 1952, Doha) oli Qatarin emiiri vuoteen 2013 saakka, jolloin šeikki antoi vallan pojalleen Tamim bin Hamad Al Thanille.
Hän opiskeli Qatarissa ja valmistui Sandhurstin sotilasakatemiasta Britanniassa 1971. Hän liittyi Qatarin asevoimiin everstiluutnanttina ja nimitettiin ensimmäisen moottoroidun rykmentin komentajaksi. Hänet ylennettiin kenraalimajuriksi ja asevoimien komentajaksi. 31. toukokuuta 1977 hänet nimitettiin kruununperijäksi ja puolustusministeriksi. Hamad uudisti Qatarin asevoimia ja varusti ne viimeisimmällä aseistuksella ja lisäsi miesvahvuutta. Hamad johti nuorisoasioiden neuvostoa joka perustettiin 1979 ja tuki nuoriso- ja urheilutoimintaa.
Kun hänen isänsä emiiri Khalifa ibn Hamad al-Thani oli Sveitsissä kesäkuussa 1995, Hamad kaappasi vallan palatsivallankaappauksessa ja aloitti maansa nykyaikaistamisen. Syrjäytetty Khalifa on yrittänyt kolmasti vastavallankaappausta.
Hän teki veljestään Abdullah ibn Khalifa Al Thanista 1996 pääministerin ja kolmannesta pojastaan Jasim ibn Hamad Al Thanista kruununperijän. Lehdistön sensuuria vähennettiin ja televisiokanava Al Jazeera on saanut maineen yhtenä harvoista sensuroimattomista uutislähteistä arabimaailmassa.
Hamad järjesti 1999 yhdet ensimmäisistä Persianlahden alueen vaaleista, joihin saivat osallistua myös naiset. Vuonna 2003 äänestettiin perustuslaista, joka tuli voimaan 9. kesäkuuta 2005.
Kruununperijäksi tuli Tamim bin Hamad Al Thani perimysoikeudesta luopuneen Jasimin tilalle.
Amatsukaze (1939)
Amatsukaze () oli keisarillisen Japanin laivaston Kagerō-luokan hävittäjä toisessa maailmansodassa.
Rakennusvaiheessa "Amatsukazeen" asennettiin uudistetut Kampon-kattilat, jotka olivat pienempiä ja suuremman paineen tuottavia kuin aiemmat kattilat. Molemmat turbiinit oli asennettu rinnakkain turbiinihuoneessa ja kytketty omaan akseliin.
Alus liitettiin valmistuttuaan 16. hävittäjäviirikköön yhdessä "Hatsukazen", "Tokitsukazen" ja "Yukikazen" kanssa. Viirikkö muodosti yhdessä 15. hävittäjäviirikön kanssa 2. hävittäjälaivueen. Viirikkö taisteli 26.–28. helmikuuta 1942 Jaavanmeren taistelussa, mutta alusten torpedot laukaistiin ylipitkiltä matkoilta ja ne eivät osuneet.
"Amatsukaze" otti osaa 13. marraskuuta Guadalcanalin taisteluun yhdessä "Yukikazen" kanssa. Taistelussa alus vaurioitui.
Aluksen ilmatorjunta-aseistusta lisättiin vuonna 1943 kaksiputkisella 25 millimetrin ilmatorjuntatykillä komentosillan eteen ja vaihtamalla taaemman savuhormin sivuilla olleet kaksiputkiset 25 millimetrin tykit kolmiputkisiin. Saman vuoden lopulla ylitse ampuva taaempi 127 millimetrin tykkitorni korvattiin kahdella kolmiputkisella 25 millimetrin ilmatorjuntatykillä. Samassa yhteydessä alukselle asennettiin tutkat tyyppeja 13 ja 22. Aluksen ilmatorjuntaa vahvennettiin edelleen vuonna 1944 neljällätoista yksiputkisella 25 millimetrin ilmatorjuntatykillä, jotka asennettiin yläkansille ja etukannelle.
Yhdysvaltain ilmavoimien B-25-pommikoneet hyökkäsivät 6. huhtikuuta 1945 "Amatsukazen" kimppuun 10 kilometriä Amoyn saaresta itään. Laivan miehistön onnistui saada laiva rantaan, mutta myöhemmin se valui takaisin mereen ja upposi.
Arashi
Arashi () oli keisarillisen Japanin laivaston Kagerō-luokan hävittäjä toisessa maailmansodassa.
"Arashi" kuului Tyynenmeren sodan alkaessa 3. hävittäjälaivueen 4. hävittäjäviirikköön. 4. hävittäjäviirikkö yhdessä 17. hävittäjäviirikön kanssa muodostivat raskaiden alusten hävittäjäsuojan heinäkuussa 1942 Midwayn taistelussa.
"Arashi" oli kuljettamassa 6. elokuuta 1943 vastaisena yönä varusteita ja joukkoja Bougainvillestä Kolombangaraan yhdessä sisaraluksensa "Hagikazen" kanssa. Alukset joutuivat Yhdysvaltain laivaston 12. ja 15. hävittäjäviirikön alusten yllättämäksi, jolloin kumpikin aluksista upposi.
Boniitti
Boniitti ("Katsuwonus pelamis") on keskikokoinen tonnikalansukuinen, kautta maailman lämpimissä merissä elävä kala. Boniitti on maailman tärkeimpiä saaliskaloja, jota käytetään varsinkin japanilaisessa keittiössä. Boniitti liikkuu suurissa, jopa 50 000 yksilön parvissa.
Boniittia kutsutaan yleisesti myös englanninkielisellä kauppanimellään "skipjack". Laji ja suku on nimetty japaninkielisen nimensä "katsuo" mukaan.
Boniitti voi kasvaa metrin pituiseksi ja suurimmillaan 32 kilon painoiseksi; keskimääräinen paino on 9 kg. Kala voi elää 12 vuoden ikäiseksi. Boniitti muistuttaa paljon "Thunnus"-suvun aitotonnikaloja, mutta luokitellaan oman sukunsa "Katsuwonus" ainoaksi lajiksi. Boniitti on lähes kaikkialta hopean ja harmaan eri sävyjen värinen. Sen tunnistaa helpoiten raidoista vatsassa ja kyljissä lähempänä pyrstöä kuin päätä. Boniitin liha on raakana punaista kuten aidoilla tonnikaloilla.
Boniittia tavataan yleisenä kaikissa maailman lämpimissä merissä paitsi itäisestä Välimerestä ja Mustastamerestä. Pohjanmerestä sitä on saatu vain harvoin, sillä se pysyttelee yleensä vesissä, joiden lämpötila on yli 15 °C.
FAOn kalastustilastossa boniitti on kolmannella sijalla luonnosta pyydettyjen kalalajien vuotuisessa saalismäärässä, perunsardellin ja alaskanseidin jälkeen. Vuoden 2012 tilastoitu boniittisaalis maailmassa oli 2,8 miljoonaa tonnia.
Boniittia kalastetaan pitkälläsiimalla, troolilla, nuotalla ja vapavälineillä.
Suurin osa purkkitonnikalasta on boniittia. Sen lihan elohopeapitoisuus on pieni, vaikka se on ravintoketjun loppuosassa. Japanissa boniitista tehdään hyvin monia erilaisia ruokia, esimerkiksi sushia ja sashimia. "Katsuobushi" eli keitetty, savustettu, kuivattu ja hiutaleiksi höylätty boniitti on tärkeä osa japanilaista keittiötä. Sitä käytetään muun muassa yleismausteena ja dashi-liemen perusosana.
Toshihiro Arai
Toshihiro "Toshi" Arai (; s. 25. joulukuuta 1966) on japanilainen rallikuljettaja. Hän on ajanut Subarun WRC-autolla ja Subarun autoa N-ryhmän MM-sarjassa. Hän on menestynein japanilainen rallikuski. Hän on ajanut kahdesti neljänneksi vuoden 2000 Akropolis rallissa ja vuoden 2001 Kyproksen rallissa. Kotikisassaan Japanin rallissa 2006 Arai ajoi tehdas-Subarullaan kuudenneksi. Arai on ajanut pisteille myös Safari rallissa 2000 ja Australian rallissa 2001. Vuonna 2010 Arai ilmoitti lopettavansa WRC-uransa. Kaikkiaan Arai saavutti 11 pistettä WRC-tasolla.
Ralliuransa jälkeen Arai kilpaili Chevroletilla Vakioautojen MM-sarjassa. Hänen poikansa on ralliautoilija Hiroki Arai, joka kilpailee vuonna 2018 WRC-2-luokassa.
Iván Hurtado
Iván Jacinto Hurtado Angulo (s. 16. elokuuta 1974 Esmeraldas, Ecuador) on ecuadorilainen jalkapalloilija. 180 senttimetriä pitkän Hurtadon pelipaikka on keskuspuolustaja.
Seurajoukkueurallaan Hurtado on pelannut kotimaansa lisäksi muun muassa Espanjassa Real Murciassa ja Meksikossa, jossa hän on edustanut peräti neljää eri seuraa; Atlético Celayaa, Tigresiä, La Piedadia ja Pachucaa. Ecuadorin sarjoissa Hurtadon seuroina ovat olleet CS Emelec ja Barcelona. Sittemmin hän on edustanut muun muassa qatarilaista al-Arabia.
Hurtado on pelannut Ecuadorin maajoukkueessa ennätykselliset 168 maaottelua, joissa hän on tehnyt viisi maalia. Debyyttinsä A-maajoukkueessa Hurtado teki vuonna 1992 Guatemalaa vastaan pelatussa ottelussa. Hän oli mukana MM-kilpailuissa sekä vuonna 2002 että 2006.
Kenneth Eriksson
Kenneth Eriksson (s. 13. toukokuuta 1956) on ruotsalainen ralliautoilija. Hän voitti kuusi kisaa ja oli kahdeksan kertaa toinen ja seitsemän kertaa kolmas. Hän osallistui 138 MM-ralliin ja saavutti 489 pistettä. Hän päätti uransa kauteen 2002.